Swoboda sijoittui 100 metrin juoksussa neljänneksi Donetskin alle 18-vuotiaiden MM-kilpailuissa 2013 ja viidenneksi alle 20-vuotiaiden MM-kilpailuissa Eugenessa 2014. Nanjingin nuorten olympialaisissa 2014 hänet hylättiin 100 metrin loppukilpailussa. Hän teki 60 metrin juoksun sisäratojen nuorten Euroopan ennätyksen 7,21 Toruńissa helmikuussa 2015. Hän paransi ennätyksen aikaan 7,20 sijoittuessaan kahdeksanneksi Prahan EM-hallikilpailuissa maaliskuussa 2015. Saman vuoden alle 20-vuotiaiden EM-kilpailuissa Eskilstunassa hän saavutti kultaa 100 metrillä ajalla 11,52 ja hopeaa 4 × 100 metrin viestissä.